Otoineppu, Hokkaido
Ti Otoineppu (音威子府村, Otoineppu-mura) ket ti maysa a purok a mabirukan iti Subprepektura ti Kamikawa, Hokkaido, Hapon.
Manipud idi Marso 31, 2018, ti ili ket addaan iti nakarkulo a populasion iti 726 ken ti densidad ti populasion iti 2.6 a tattao tunggal maysa a km². Ti dagup a kalawa ket 275.64 kuadrado kilometro (106.43 sq mi).
Etimolohia[urnosen | urnosen ti taudan]
Iti pagsasao nga Ainu, ti kayat a sawen ti Otoineppu ket "nalugnak a sabangan ti karayan". Ti nagan ket mabalin a mangibagbaga iti nalugnak a langa ti danum iti pagtutumpongan ti Karayan Teshio ken ti maysa kadagiti tributariona, ti Karayan Otoineppu.[3]
Heograpia[urnosen | urnosen ti taudan]
Ti Otoineppu ket napalikmutan iti daga a purok iti amianan ti Hokkaido. Ti purok ket mabirukan iti ungto ti Labneng Nayoro, ken nasikigan babaen ti Banbantay Kitami iti daya ken ti Banbantay Teshio iti laud. Ti purok ket sakupenna ti 275.64 kuadrado kilometro (106.43 sq mi), agrukod iti 22.2 kilometro (13.8 mi) manipud iti daya aginggana iti laud ken 18.6 kilometro (11.6 mi) manipud iti amianan aginggana iti abagatan. Ti kangato ti purok ket 40 metro (130 ft). 80% ti purok ket naabbongan iti bakir.[4][5]
Ti Karayan Teshio (256 kilometro (159 mi)), ti maikapat a kaatiddogan iti Hapon, ket agayus iti amianan babaen ti uneg ti Otoineppu sakbay a nakaro nga agtikor iti laud iti asideg ti tengnga ti purok. Agtaray ti Nangruna a Linia ti Sōya ti JR Hokkaido ken ti Nailian a Rota ti Hapon 40 iti igid ti Karayan Teshio babaen ti uneg ti Otoineppu.[4]
Dagiti kaarruba nga ili[urnosen | urnosen ti taudan]
Beddengan ti Otoineppu dagiti uppat nga ili ti Hokkaido:
Klima[urnosen | urnosen ti taudan]
Ti Otoineppu, a mabirukan iti 50 kilometro (31 mi) manipud iti Baybay ti Okhotsk ken ti Baybay ti Hapon, ket mabirukan iti kaunegan ti maritimo a klima. Ti purok ket napalikmutan kadagiti bantay manipud kadagiti amin nga uppat a turong, ken makasanay kadagiti signipikante a kakaro dagiti temperatura. Dagiti agpakatengnga a temperatura manipud iti Disiembre aginggana iti Marso ket it ibaba ti −6 °C (21 °F), nga adda dagiti aldaw a nababbaba ngem −30 °C (−22 °F); dagiti temperatura manipud iti Hunio aginggana iti Septiembre ket kadawyan nga iti ngato ti 17 °C (63 °F), nga adda dagiti aldaw a makaabot iti ngato ti 30 °C (86 °F).[5]
Ti ket makasanay kadagiti nakaro a pananiebe; adda dagiti lugar iti purok nga agniebe iti nangatngato ngem 12 metro (39 ft). Idi 1998, ti purok ket addaan idi iti rekord iti kakaruan a panagniebe iti Hokkaido.[5]
Pakasaritaan[urnosen | urnosen ti taudan]
Maammuan idi ti Otoineppu a kas Tokiwa (常盤村, Tokiwa-mura) aginggana idi 1963. Nabaliwan ti nagan ti purok gapu ta ti tengnga ti purok ket adda iti distrito ti Otoineppu, ken ti Estasion ti Otoineppu ket kaaduan idi nga ammo a kas ti terminal dagiti linia ti JR Sōya ken Tenpoku.[4][6]
Pagluganan[urnosen | urnosen ti taudan]
Perokaril[urnosen | urnosen ti taudan]
Ti Otoineppu ket serbian babaen ti Nangruna a LInia ti Sōya Main ti Hokkaido JR . Ti Sōya ket ti akin-amianan unay a linia ti tren iti Haponn, ken agtaray manipud iti Estasion ti Asahikawa iti Asahikawa iti amianan-tengnga a Hokkaido aginggana iti Estasion ti Wakkanai iti Wakkanai iti kaamianan a parte ti prepektura. Dagiti tallo nga estasion, ti Teshiogawa-Onsen, Sakkuru, ken ti Osashima ket serbisuan babaen dagiti lokal a trens; ti tengnga nga Otoineppu ket serbian babaen dagiti limitado nga express ken lokal a tren.[4]
Ti awanen a Linia ti Tenpoku ti JNR ket mangrugi idi manipud iti Nnagruna a Linia ti Sōya iti Estasion ti Otoineppu ken agtaray iti amianan aginggana iti aplaya ti Baybay ti Okhotsk, ken sabtenna manen ti Nangruna a Linia ti Sōya iti Estasion ti Wakkanai. Naisardeng ti linia idi 1989 ken nasukatan babaen ti serbisio ti bus.[4]
Dagiti kalsada[urnosen | urnosen ti taudan]
Agtaray ti Nailian a Rota ti Hapon(JNR) 40 iti igid ti Karayan Teshio babaen ti uneg ti Otoineppu, ken isilpona ti Asahikawa iti tengnga ti Hokkaido aginggana iti Wakkanai iti akin-amianan nga ungto ti prepektur. Mangrugi ti JNR 275 manipud iti JNR 40 iti tengnga ti purok ti Otoineppu ken sumakop aginggana iti Hamatonbetsu iti aplaya ti Baybay ti Okhotsk.[4]
Edukasion[urnosen | urnosen ti taudan]
Mangtaripato ti Purok ti Otoineppu kadagiti dua nga eskuela, ti Otoineppu Elementary School ken ti Otoineppu Junior High School. Mangtaripato pay ti purok iti maysa a high school, ti Hokkaido Otoineppu Art & Craft High School.
Dagiti nagibasaran[urnosen | urnosen ti taudan]
- ^ https://www.gsi.go.jp/KOKUJYOHO/MENCHO/backnumber/GSI-menseki20210101.pdf; panid: 8.
- ^ "住民基本台帳人口・世帯数 | 総合政策部計画局統計課"; naala idi: Pebrero 12, 2021.
- ^ 村の概要 [Village outline] (iti Hapon). Otoineppu, Hokkaido, Hapon: Village of Otoineppu. 2013. Naala idi 2013-09-03.
- ^ a b c d e f "音威子府(村)" [Otoineppu]. Nihon Daihyakka Zensho (Nipponika) (iti Hapon). Tokyo: Shogakukan. 2013. OCLC 153301537. Naala idi 2013-09-03.
- ^ a b c 位置,気象 [Location, Weather] (iti Hapon). Mori, Hokkaido: Town of Shakotan. 2013. Naala idi Oktubre 10, 2013.
- ^ a b "音威子府村" [Otoineppu]. Nihon Rekishi Chimei Taikei (iti Hapon). Tokyo: Shogakukan. 2013. OCLC 173191044. Naala idi 2013-09-03.
Dagiti akinruar a silpo[urnosen | urnosen ti taudan]
- Dagiti midia a mainaig iti Otoineppu, Hokkaidō iti Wikimedia Commons
- Opisial a website (iti Hapon)
ace_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn grn_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn